Blunts debutalbum, ''[[Back to Bedlam]]'', blev udgivet på [[Atlantic Records]] i [[Storbritannien]] i oktober 2004, og det nåede førstepladsen af [[UK Albums Chart]] i juli 2005 og i top fem i de fleste andre lande i Europa. Det toppede også [[Canadian Albums Chart]] og nåede nummer to på [[Billboard 200|''Billboard'' 200]] i USA. Albummet har solgt over 11 mio. eksemplarer på verdensplan og er blevet [[Certificering af musiksalg|certificeret]] 11× Platin i Storbritannien.<ref name=nytimes>{{cite news|url=https://www.nytimes.com/2007/09/19/arts/music/19blun.html?_r=1&8dpc|title=Making a Career After a Monster Hit|first=Ben|last=Sisario|date=19. september 2007|newspaper=[[New York Times]]|access-date=6. juli 2010}}</ref> ''Back to Bedlam'' affødte singlerne "[[High (James Blunt-sang)|High]]", "[[Wisemen]]" og "[[Goodbye My Lover]]". Albummets mest succesfulde single var "[[You're Beautiful]]", der kom på førstepladsen på [[UK Singles Chart]], [[Irish Singles Chart]], [[Dutch Top 40]] og [[Billboard Hot 100|''Billboard'' Hot 100]] i USA. Det nåede nummer to i både Australien og Tyskland.
Kunst Musik